



















Η εργασία «εικόνες μιας νεοφιλελεύθερης 
πόλης: το κράτος, η επιτήρηση κι ο έλεγ¬ 
χος» είναι δουλειά του τογ οοίειηαη, από 
το πανεπιστήμιο Ιοίιη Μοοτε, στην πόλη 
Είνετροοί. 

Η συγκεκριμένη μετάφραση είναι επι¬ 
λογή κάποιων θεματικών απ’ αυτή την 
εργασία, με αφορμή την εκδήλωση 2 
ημερών ενάντια στα έργα ανάπλασης, 
ανάπτυξης, αξιοποίησης στις περιοχές 
Κερατσινίου & Δραπετσώνας, από το 
ΡΕΣΑΛΤΟ. 


περίληψη 


Ο διηίιΐι (1996: 230-232) χαρακτήρισε τη σταυροφορία για 
«ένα νέο αστικό τοπίο», που έλαβε χώρα στα τέλη του εικοστού 
αιώνα, ως συναφή με την Άγρια Δύση της Αμερικής του 
δέκατου ένατου αιώνα. Τα τελευταία δέκα χρόνια, όχι μόνο 
στη Βόρεια Αμερική αλλά επίσης και στην Ευρώπη, η επέκταση 
των ορίων του αστικού τοπίου -οικονομικά, πολιτικά και 
πολιτιστικά- έχει ενεργοποιήσει ισχυρές αστικές συμμαχίες 
με σκοπό την ανάκτηση -τόσο ιδεολογικά όσο και υλικά- του 
αστικού τοπίου από τα εμφανή και τα συμβολικά στοιχεία του 
αστικού εκφυλισμού. Το σχέδιο της αστικής αποκατάστασης 
δεν είναι αμερόληπτο αλλά έχει σχηματιστεί μέσω μίας 
νεοφιλελεύθερης πολιτικής που τάσσεται κατά της κοινωνικής 
πρόνοιας και που προωθεί μία ιδεολογία πάνω στην ατομική 
ευθύνη, μέσα σε ένα κλίμα ηθικής αδιαφορίας στις ολοένα 
και περισσότερο ορατές ανισότητες. Αυτές οι ιδεολογικές 
μετατοπίσεις τροφοδοτούνται από -και ενώνονται με- έναν 
εξελισσόμενο σχηματισμό μίας συνολικότερης κατάστασης η 
οποία μοιάζει με έναν ταχέως κινούμενο στόχο (Ηαγ 1996:3) 
και η οποία στερείται, σε μεγάλο βαθμό, μίας εγκληματολογικής 
ανάλυσης. Το αντικείμενο της μελέτης του άρθρου αυτού, 
είναι ότι οι παράγοντες και οι υπηρεσίες του νεοφιλελεύθερου 
κράτους θέτουν τα όρια και τις δυνατότητες του νέου αστικού 
τοπίου ενώ ταυτόχρονα εμπλέκονται σε ένα σχέδιο κοινωνικού 
ελέγχου, ο οποίος θα επιφέρει μεγαλεπήβολες συνέπειες για το 
πώς αντιλαμβανόμαστε τις έννοιες του δημόσιου χώρου, της 
κοινωνικής δικαιοσύνης και των παραμέτρων της κρατικής 
εξουσίας. 




Νεοφιλελεύθερα Κράτη και Χώροι 

Σ το Ηνωμένο Βασίλειο και στις ΗΠΑ, με αφετηρία τις αρχές της δεκα¬ 
ετίας του 1980, η προσέγγιση για τη δημιουργία συνεργασιών πάνω 
στη διαχείριση του αστικού τοπίου και την οικονομία θεμελιώθηκε μέσω 
της διακήρυξης των θέσεων της Νεοδεξιάς. Μέσα σε 20 χρόνια, οι θέσεις 
αυτές έχουν εγκαθιδρύσει μία συγκεκριμένη μορφή παγκόσμιας κοινωνι¬ 
κοοικονομικής αναδιάρθρωσης (ΤοπΛκ 3ΐκ1 λΥΗγΐε 2003) και έχουν προ¬ 
άγει την ηγεμονία μιας νεοφιλελεύθερης στρατηγικής εμπορευματοποί- 
ησης, ανάδειξης της ατομικής ευθύνης (σε αντιδιαστολή με την κρατική) 
και επιχειρηματικότητας. Μέσα στο πλαίσιο του εθνικού και του διεθνούς 
ανταγωνισμού για επενδύσεις, η διαχείριση των πόλεων στη Βόρεια Αμε¬ 
ρική και το Ηνωμένο Βασίλειο έχει οδηγήσει στην σφυρηλάτηση θεσμικών 
συμμαχιών και συμφωνιών συνεργασίας μεταξύ δημόσιων και ιδιωτικών 
φορέων, προκειμένου να ενδυναμωθεί η θεσμική βάση και η πολιτική βιω¬ 
σιμότητα του κράτους, σε τοπικό και εθνικό επίπεδο. Στην ανάλυσή τους 
πάνω στις αμερικανικές πόλεις, οι Βο§3η και ΜοΙοΐοΒ (1987) περιέγραψαν 
το σύγχρονο αστικό καθεστώς ως σχεδιασμένο στην κατεύθυνση της οι¬ 
κοδόμησης μίας «μηχανής ανάπτυξης», η οποία, πέρα από την οικοδό¬ 
μηση του κράτους, έχει αναδιατάξει τις ανισότητες μεταξύ και εντός των 
πόλεων. Στο εσωτερικό μίας τέτοιας μηχανής ανάπτυξης: 

... οι τοπικοί παράγοντες συνδέουν τα τοπικά δεδομένα με 
τα διεθνή συμφέροντα, κάνοντας τα τοπία ασφαλή για ανά¬ 
πτυξη. ... Η ηθική της ανάπτυξης διεισδύει σχεδόν σε όλες τις 
πλευρές της τοπικής ζωής, συμπεριλαμβάνοντας το πολιτικό 
σύστημα, την ατζέντα της οικονομικής ανάπτυξης, ακόμα και 
πολιτιστικές οργανώσεις (Βο§3Π και Μοίοΐεΐι 1987: 13). 

Η τοπική πολιτική της ανάπτυξης έχει, συνεπώς, οδηγήσει σε μία αναδιορ¬ 
γάνωση των ορίων μεταξύ ιδιωτικών και δημοσίων συμφερόντων, «κατα- 
λήγοντας σε έναν οξυμμένο έλεγχο της πολιτείας από μια νέα μπουρζουα¬ 
ζία και από νέα ιδιοκτησιακά συμφέροντα, πίσω από τα οποία βρίσκονται 
σχεδόν εξ ολοκλήρου επιχειρηματίες» (Η&11 και ΗυΒΒ3Γ(1 1996: 155). Η ηθι¬ 
κή της ανάπτυξης (ή το επιχειρηματικό ήθος) αποτελεί, ευρέως αλλά και 
άνισα, το θεμέλιο της μετεξέλιξης του κρατικού σχηματισμού, κάτι που στη 
Μεγάλη Βρετανία είναι κατ’ ευφημισμόν γνωστό με την επίσημη ονομασία 
της συνεργασίας. Το νεοφιλελεύθερο κράτος έχει αναπτυχθεί μέσω της έν¬ 
νοιας της συνεργασίας. 

Το κράτος, αντί να οριοθετηθεί μέσα σε μία ανάλυση, μπορεί να γίνει αντι¬ 
ληπτό ως το κομμάτι εκείνο ενός νεοφιλελεύθερου σχεδίου εξουσίας, που 
«διαρκώς επιδιώκει συμφωνίες για το μοίρασμα της εξουσίας, οι οποίες του 
δίνουν τη δυνατότητα να παραμένει ένα ενεργό κέντρο, άρα να είναι ένα 
«καταλυτικό» κράτος ΟΜείδδ 1997: 26). Επιπλέον, «ο νεοφιλελευθερισμός 
εκφράζει ένα σύνθετο, πολύπλευρο σχέδιο κοινωνικού-χωρικού μετασχη¬ 
ματισμού: περικλείει όχι μόνο το ουτοπικό όραμα ενός πλήρως εμπορευ¬ 
ματοποιημένου μοντέλου κοινωνικής ζωής, αλλά επίσης ένα συγκεκριμένο 
πρόγραμμα θεσμικών αλλαγών μέσω του οποίου πρόκειται να αναδειχθεί 
η ανεμπόδιστη κυριαρχία του κεφαλαίου (Βγ6ππ6γ και Ήιεοάοτε 2002: 363). 
Η επίδραση του νεοφιλελευθερισμού επάνω στο σχηματισμό του αστικού 
τοπίου μπορεί να χαρακτηρισθεί ως μία διαδικασία «δημιουργικής κατα¬ 
στροφής». Εκτός από το να καταστρέφει δομές που αφορούν στην κοινω¬ 
νική πρόνοια, στον έλεγχο της δημοσιονομικής και νομισματικής κερδο¬ 
σκοπίας, σε στοχευμένες δημόσιες χρηματοδοτήσεις και σε συγκεκριμένα 
δικαιώματα και κοινωνικές παροχές, ο νεοφιλελευθερισμός έχει παρου¬ 
σιάσει και «στιγμές δημιουργίας», συμπεριλαμβανομένης της ανάπτυξης 
ζωνών ελεύθερων συναλλαγών, ιδιωτικοποιημένων χώρων κατανάλωσης 
για τους υψηλόμισθους, της εξαπόλυσης πρωτοβουλιών μηδενικής ανοχής 
και στοχευμένης επιτήρησης, καθώς επίσης και της ανάπτυξης ισχυρών 
και ύπουλων θεωριών, με στόχο την ανάπλαση των πόλεων στα πλαίσια 
μίας αναγεννησιακής ορολογίας (ΒτεηηεΓ και ΤΗεοάοτε 2002: 363-372). 
Μία σημαντική συνιστώσα αυτών των νεοφιλελεύθερων στρατηγικών εί¬ 
ναι η δημιουργία και οι χρήσεις των Βυδΐηεδδ ΙπιρΓονεπιεπΐ Οϊδΐποϋδ (ΒΙϋδ 
- Εταιρίες Τοπικής Ανάπτυξης), πολύ καταφανείς στις ΗΠΑ και πλέον 
στο Ηνωμένο Βασίλειο. Σε αντάλλαγμα για την καταβολή ετήσιων συνει¬ 
σφορών, δίνεται η δυνατότητα στους ιδιοκτήτες χώρων με εμπορευματική 
χρήση να χρηματοδοτήσουν έναν ιδιωτικό φορέα επιφορτισμένο με τη δια- 

.4 



χείριση των αστικών κέντρων. Στο πλαίσιο των συνεργασιών με τις ΒΙΌ5, η 
καθαρότητα των δρόμων μετατρέπεται σε μία πολυσυλλεκτική κατηγορία, 
στην οποία συγχωνεύονται τα προβλήματα του μάρκετινγκ, οι περιβαλλο¬ 
ντικές βελτιώσεις και η ασφάλεια των δρόμων. Οι ΒΙΌδ αποτελούν φορείς 
που δεν υπόκεινται σε δημόσιο έλεγχο και οι οποίοι δημιουργήθηκαν για 
να αστυνομεύουν και να επιτηρούν τα συντρίμμια των νεοφιλελεύθερων 
οραμάτων για τα αστικά τοπία - απορρίμματα, γκράφιτι, άστεγοι και πα¬ 
ράνομες συναλλαγές του δρόμου. Όπως και οι προηγούμενες ενσαρκώ¬ 
σεις της κρατικής εξουσίας, οι νεοφιλελεύθερες στρατηγικές κυριαρχίας 
εμπεριέχουν την εφαρμογή εκείνων των διοικητικών μεθόδων που φαίνεται 
να προσφέρουν τη συνεχή ανάπτυξη ως μία «άνευ αξιών» τεχνική λύση 
στα προβλήματα του αστικού τοπίου, επικαλούμενες το «κοινό συμφέρον» 
(ΗηΙΙ και ΗυΒΒωτά 1996: 156). Όμως πρόκειται για μία επενδυτική πολιτική, 
η οποία καθορίζει τα όρια των μεθόδων της κυριαρχίας (δ3ν3§6, λν^τάε και 
2003: 182). Συνεπώς, όχι μόνο δεν στερούνται αξιών, αλλά, αντίθετα, 
αυτές οι νέες μορφές διακυβέρνησης εξυπηρετούν την εκδήλωση και την 
ενίσχυση καινούργιων και περισσότερο εδραιωμένων σχέσεων εξουσίας . 
Για να καλλιεργηθούν αυτές οι σχέσεις εξουσίας, οι πόλεις επιχειρούν να 
«σφυρηλατήσουν μία ξεχωριστή εικόνα... να δημιουργήσουν μία ατμό¬ 
σφαιρα χώρου και παράδοσης που θα δράσει ως δέλεαρ τόσο για το κε¬ 
φάλαιο όσο και για τους ανθρώπους «δεξιών αντιλήψεων» (Ηατνεγ 1990: 
295). Το μάρκετινγκ του χώρου έχει συνεπώς εντείνει τις διαδικασίες που 
συνδέονται στενά με την προώθηση των επενδύσεων και οι οποίες πα¬ 
ρέχουν τις βάσεις για μια θετική ανάπλαση, διαμέσου της πώλησης των 
οικονομικών (σε επίπεδο υποδομών και εργατικού δυναμικού) προνομίων 
μίας περιοχής, της πώλησης προϊόντων πολιτισμού, τουριστικών αξιοθέ¬ 
ατων, ευρύτερα της ποιότητας ζωής (συμπεριλαμβανομένης της μείωσης 
της εγκληματικότητας και της διάδοσης της ασφάλειας), καθώς και εγκα¬ 
ταστάσεων κατανάλωσης και αναψυχής. Και ενώ επιχειρείται να γίνει η 
πόλη πιο ελκυστική σε πιθανούς επενδυτές, ταυτόχρονα αυτός ο χειρισμός 
της εικόνας έχει παίξει «σημαντικό ρόλο στη λογική του “κοινωνικού ελέγ- 
χου’, πείθοντας την τοπική κοινωνία για τις αγαθές προθέσεις των επιχει¬ 
ρηματικών σχεδίων», όπως επίσης και στην εξασφάλιση ενός πλαισίου για 
τη δημιουργία και τη διατήρηση των συμπράξεων (Η&11 και ΗυΒΒ^τά 1996: 
162). Ουσιαστικά, το πρόβλημα της διαχείρισης του χώρου (η επιλογή ελ¬ 
κυστικών εικόνων και η διάχυση πληροφοριών σχετικά το με τον χώρο) 
γίνεται την ίδια στιγμή ένα με το πρόβλημα της εφαρμογής και της διατή¬ 
ρησης της τάξης μέσα στην πόλη. 

Σχετικά με την προώθηση της οικονομικής ανάπτυξης μίας πόλης, οι επι¬ 
χειρηματίες του χώρου -οι οποίοι συχνά παρουσιάζονται από τα επαρχι¬ 
ακά ΜΜΕ σαν τοπικοί ήρωες (Εοννε 1993)- έχουν συμβάλει σε μακροπρό¬ 
θεσμες αλλαγές στον τρόπο (τοπικής) διακυβέρνησης, κυρίως στο επίπεδο 
της παραγκώνισης των πολιτικών που αφορούν στην κοινωνική πρόνοια, 
προς όφελος της ανταγωνιστικότητας και της ανάπτυξης. Η διαδικασία 
της εμπορευματοποίησης των πόλεων έχει επιβάλει μια σειρά από «νέους 
καθοριστικούς φορείς» ((Ιοίειηωι και δίηι 2000), αποτελούμενους από 
εμπορικές επιχειρήσεις, την αστυνομία, τα τοπικά ΜΜΕ, επενδυτικά κεφά¬ 
λαια, τουριστικές υπηρεσίες και πολιτιστικά και εκπαιδευτικά ιδρύματα, οι 
οποίοι έχουν επιδιώξει να «σβήσουν» τις αόριστες ή αρνητικές εικόνες που 
είχαν προηγουμένως σχηματιστεί στο αγοραστικό κοινό της πόλης. Αυτοί 
οι φορείς και οι υπηρεσίες, επιφορτισμένες με την τάξη της πόλης, επιχει¬ 
ρούν να χτίσουν «μια ηγεμονία του οράματος» (ΖυΕϊη 1996: 223) διαμέσου 
αυτού του αναδιαρθρωμένου κρατικού σχηματισμού, όχι μόνο για να διευ¬ 
κολύνουν τη «εισροή του κεφαλαίου μέσα στο περιβάλλον της ανάπλασης». 
Βοηθούν, επίσης, στην «παραγωγή, τον έλεγχο και την παρακολούθηση 
των κοινωνικών και φυσικών χώρων», έτσι ώστε να δημιουργηθεί η εικόνα 
«μίας συνεκτικής αστικής τάξης, σχετικά απαλλαγμένης από καταστάσεις 
κρίσεων» (δ\νγη§αάου\ν 1996: 1504). Θεωρητικά, η κυριαρχία αυτών των 
ισχυρών καθοριστικών φορέων και του ρόλου τους, μέσα σε ένα νεοφι¬ 
λελεύθερο κράτος, μπορεί να γίνει αντιληπτή ως «κατασκευαστική, οργα¬ 
νωτική, διαρκώς πειθαναγκαστική και όχι απλά δημαγωγική» (Οταπίδεΐ 
1971: 10). Οι διανοούμενοι αυτού του είδους, για τον Οοιηδεϊ, θέτουν στις 
κοινωνικές ομάδες ένα βαθμό ομοιογένειας και επίγνωσης της λειτουργίας 
τους. Για παράδειγμα, δημιουργείται κλίμα εμπιστοσύνης στους επενδυτές 
σχετικά με τις επιχειρήσεις, στους πελάτες σχετικά με συγκεκριμένα προϊό¬ 
ντα, και συναρθρώνεται μια νέα νομιμότητα και ένα νέο πολιτιστικό πλάνο 
(ΟτΗΠίδά 1971: 5). Ως συμμέτοχοι στη δημιουργία ενός ομογενοποιημένου 
κοινωνικού σχηματισμού -ο οποίος είναι συχνά από μόνος του αντιφατι¬ 
κός και ασύμφωνος- οι νέοι βασικοί καθοριστικοί φορείς μπορούν θεωρη¬ 
θούν ως αναπόσπαστο κομμάτι της τοπικής πολιτικής αντιπαράθεσης, με 
σκοπό να σφυρηλατηθεί ένα ηγεμονικό σχέδιο (Ιεδδορ 1990: 260) ανάμεσα 
στις θεσμικές συνιστώσες ενός νεοφιλελεύθερου κρατικού σχηματισμού. 
Η δημιουργία μίας υπεύθυνης οικονομικής, πολιτικής, πνευματικής και 
ηθικοπλαστικής ηγεσίας μέσα στον αναδιαρθρωμένο κρατικό σχηματισμό 
μπορεί να είναι δυνατή στο βαθμό που μπορεί εδραιωθεί ένα «αντιπροσω¬ 
πευτικό καθεστώς» (Ιεδδορ 1990: 345). 

Ένα επακόλουθο αυτών των εξελίξεων υπήρξε η συγκέντρωση των δημόσι¬ 
ων αποθεμάτων, του κρατικού κεφαλαίου και του κοινωνικο-πολιτιστικού 
κεφαλαίου στα χέρια ενός μικρού, τοπικά ισχυρού και πολιτικά εμβολια¬ 
σμένου δικτύου, το οποίο έχει διαμορφώσει τη δομή του αστικού τοπίου 
στα δικά του μέτρα. Ο δ’ννγη§6άονπν (1996: 1503) πρότεινε ότι αυτός ο σχη¬ 
ματισμός του κράτους έχει «μία σαφέστατα αντιδημοκρατική και διπλά 
απολυταρχική υπόσταση, τόσο σε υπερεθνικό όσο και σε τοπικό (αστι- 
κό/περιφερειακό) επίπεδο», από τη στιγμή που παρακάμπτει τον τοπικό 
δημοκρατικό έλεγχο. Το «δημοκρατικό έλλειμμα» που υπάρχει σε πολλές 
δραστηριότητες σύμπραξης μπορεί να εδραιώσει ένα νέο απολυταρχικό 
κρατικό σχηματισμό στη θέση του, «ως οργανωτή νέων μορφών επενδύσε¬ 
ων, ρύθμισης της αγοράς, νέων δομών ελέγχου και αστυνόμευσης και ως 
αποδιοργανωτή των παλαιών δομών κοινωνικής πρόνοιας και κοινωνικής 
συγκρότησης» ($3ν3§θ, λνώτΐε και λΥωτά 2003: 197). Συνεπώς, έχει προ- 
ταθεί ότι το έργο των συμπράξεων με κατεύθυνση την τοπική οικονομική 
ανάπτυξη έχει εντείνει μία διαδικασία εμπορευματοποίησης του αστικού 
τοπίου, μαζί με την πολιτικο-ηθικολογική του αναδιατύπωση, ηγεμονικά 
ερμηνευμένη μέσω ομιλιών που αναφέρονται στο νόημα του χώρου και 
της αστικής ταυτότητας. 

Ανακεφαλαιώνοντας, ένας νεοφιλελεύθερος κρατικός σχηματισμός μπορεί 
να χαρακτηρισθεί ως ένα σύνολο θεσμών, οι οποίοι εκφράζουν μία μετα¬ 
τόπιση προς την κυριαρχία του ιδιωτικού τομέα σε επίπεδο λήψης αποφά¬ 
σεων, σχετικής θωράκισης από τον δημόσιο έλεγχο, ελαχιστοποίησης της 
εξάρτησης από εκλογικές διαδικασίες, και οι οποίοι ενδιαφέρονται κυρίως 
για τη δημιουργία μίας βάσης νομιμοποίησης για τις δραστηριότητές τους 
μέσω της κοινωνικής συναίνεσης παρά της συμμετοχής. Επιπλέον, σε σχέ¬ 
ση με το τελευταίο σημείο, αυτός ο κρατικός σχηματισμός έχει προάγει ένα 
πλήθος τεχνικών λύσεων για την αντιμετώπιση των εκδηλώσεων αστικής 
αποσύνθεσης, οι οποίες έχουν βοηθήσει να δομηθούν στρώσεις εμπειρο- 
γνωμοσύνης, φιλτραρισμένες με μία ιδεολογία α-πολιτικοποίησης. 

Νεοφιλελεύθερη Τάξη 

Ο ρισμένοι συγγραφείς έχουν επισημάνει ένα αυξανόμενο ενδιαφέρον 
για την ασφάλεια, την τάξη και την αστυνόμευση στους χώρους αυ¬ 
τής της νέας πόλης. Σχετικά με το θέμα αυτό, ο δοτΗη (1992) προσέφε- 
ρε μία δυστοπική περιγραφή της «νέας Αμερικάνικης πόλης» και πρότει- 
νε τρία χαρακτηριστικά που διακρίνουν αυτήν την ανερχόμενη πόλη, την 
οποία είδε ως το «πρότυπο ανάπτυξης των αστικών τοπίων παγκοσμίως» 
(δοτίάη 1992: χν). Το πρώτο χαρακτηριστικό, προερχόμενο από το παγκο- 
σμιοποιημένο κεφάλαιο, τις ηλεκτρονικές τεχνικές παραγωγής και τη μα¬ 
ζική κουλτούρα, είναι η επαναλαμβανόμενη καθολικοποίηση των αστικών 
χώρων προς το προβλέψιμο και το γνωστό. Δεύτερον, η νέα πόλη μπορεί 
να χαρακτηρισθεί ως ολοένα και περισσότερο ενδιαφερόμενη για ασφά¬ 
λεια, τόσο τεχνολογικά όσο και φυσικά, καταλήγοντας σε νέους τύπους 
αστικού διαχωρισμού και διακρίσεων μεταξύ των κατοίκων των πόλεων. 
Τρίτον, η νέα πόλη έχει προσλάβει τον χαρακτήρα ενός θεματικού πάρκου, 
όπως ανακλάται στην αρχιτεκτονική και την εικόνα της, και το οποίο ανα¬ 
κλά διαδοχικά «ένα ψευδώς προσαρτώμενο παρελθόν, που υποκαθιστά 
ένα πιο κρίσιμο και εξεταστέο παρόν» (δοτίάη 1992: χϊν). Μέσα ακριβώς 
από αυτές τις εξελίξεις, οι νομοθετικές πρωτοβουλίες γύρω από τον κοινω¬ 
νικό έλεγχο έχουν παίξει τον ρόλο τους στην προσπάθεια για ομογενοποί- 
ηση των αντιλήψεων, των χρήσεων και των εμπειριών πάνω στο χώρο του 
αστικού κέντρου. 

Σκεφτόμενος την ανάπτυξη και τη λογική με την οποία θεμελιώνονται οι 
χώροι αυτοί, ο Οοδδ (1993) πρότεινε ότι οι συμπράξεις μεταξύ σχεδιαστών, 
οργανωτών και αναπτυξιακών φορέων έχουν ενεργοποιηθεί για να δημι¬ 
ουργήσουν περιβάλλοντα αμιγούς κατανάλωσης, που έχουν τις ρίζες τους 
στα εμπορικά κέντρα αλλά και τα οποία είναι ολοένα και πιο σημαντικά 

για την αρχιτεκτονική των εξωτερικών χώρων των αστικών κέντρων. Πρό- 
τεινε ότι η διαδικασία της ανάπλασης θεμελιώνεται πάνω σε μια πολυσύν¬ 
θετη λογική ελέγχου: 

... οι αναπτυξιακοί φορείς επιδίωξαν να μετριάσουν τη συλ¬ 
λογική ευθύνη σχετικά με την προκλητική κατανάλωση, μέσω 
του σχεδιασμού -στο περιβάλλον του λιανικού εμπορίου- των 
μέσων για τη φαντασιακή αποσύνθεση από την πράξη της 
αγοράς προϊόντων[... ] 

... οι σχεδιαστές κατασκευάζουν την ψευδαίσθηση ότι κάτι 
άλλο συμβαίνει πέρα από τις αγορές, διαμεσολαβώντας ταυ¬ 
τόχρονα στις υλιστικές συσχετίσεις της μαζικής κατανάλωσης 
και μεταμφιέζοντας την ταυτότητα και το ρίζωμα του εμπο¬ 
ρικού κέντρου στην σύγχρονη καπιταλιστική κοινωνική τάξη. 
Το προϊόν καταλήγει να είναι ένας ψευδοχώρος, ο οποίος λει¬ 
τουργεί μέσω χωρικών στρατηγικών υποκριτικότητας και δι¬ 
προσωπίας (Οθ85 1993: 19). 

Τέτοιες στρατηγικές, σχεδιασμένες από τους αρχιτέκτονες της νεοφιλε¬ 
λεύθερης πόλης, ενισχύουν ένα συγκεκριμένο σύνολο κοινωνικών συσχε¬ 
τισμών, που έχουν καλλιεργήσει ειδικές πρακτικές κοινωνικού ελέγχου 
(ΡδΓεηΐϊ 1999; (Ιοίειηαη και δϊιη 2000). Όπως ακριβώς ο σχεδιασμός των 
σύγχρονων αστικών κέντρων έχει επιχειρήσει να αποκρύψει το πώς αυτά 
έχουν ενσωματωθεί στις καπιταλιστικές κοινωνικές σχέσεις, παρόμοιες 
πρακτικές κοινωνικού ελέγχου μπορούν, εν μέρει, να θεωρηθούν ότι κα- 
τευθύνονται προς την απόκρυψη ή την άρνηση συγκεκριμένων μορφών 
ανεπιθύμητων και ανάρμοστων συμπεριφορών και δραστηριοτήτων, που 
βρίσκονται σε ασυμφωνία με τα νεοφιλελεύθερα αστικά οράματα. Για τον 
δϊύΐεγ (1995), ο ερχομός των προβλέψιμων, αποστειρωμένων και ασφα¬ 
λών αστικών περιοχών είναι αναπόσπαστος με μια διαδικασία «οικοδό¬ 
μησης απαγορεύσεων», βασισμένης σε ατομικές και θεσμικές αντιλήψεις 
απέχθειας και εχθρικότητας απέναντι στη διαφορετικότητα. Εκφραζόμε- 
νες μέσα στο υπαρκτό αστικό τοπίο, τέτοιες διαχωριστικές απαγορεύσεις 
αποτελούν εν μέρει ηθικολογικούς περιορισμούς (δΐθίεγ 1995: 39-43), που 
στηρίζονται πάνω στον «φόβο του άλλου (του διαφορετικού)» και θεμε¬ 
λιώνονται πάνω σε ταξικούς, έμφυλους, εθνικούς, σεξουαλικούς, ηλικι- 
ακούς και αναπηρικούς διαχωρισμούς. Η ανάγκη εξαγνισμού και κυρι¬ 
αρχίας πάνω στον χώρο μπορεί να αποτελεί ένα σχετικά απαρατήρητο 
χαρακτηριστικό μέσα «στους χωρικούς διαχωρισμούς της ανάπτυξης του 

αστικού κέντρου» (δϊύΐεγ 1995: χϊν). Ωστόσο, «φαίνεται ότι τα όρια ανά¬ 
μεσα στο καταναλωτικό και το μη καταναλωτικό κοινό ισχυροποιούνται, 
με το μη καταναλωτικό κοινό να θεωρείται ως μία μορφή αποκλίνουσας 
συμπεριφοράς (δϊύΐεγ 1995: χϊϊ). Η διαδικασία της εκ νέου ηθικοποίησης 
στα αστικά κέντρα συμπίπτει με μία διαδικασία η οποία θέτει την αξία της 
περιουσίας πάνω από την αξία των ανθρώπων. 


Γενικώς, αυτές τις διασυνδέσεις μεταξύ της διαχείρισης των κοινωνικών 
σχέσεων στις πόλεις, του κοινωνικού ελέγχου και της τάξης έχουν τελεσθεί 
από γεωγράφους αστικών τοπίων και όχι από εγκληματολόγους. Φτιά¬ 
χνοντας τις διασυνδέσεις αυτές, αναδύθηκε ένα εύρος ζητημάτων σχετικά 
με την επαναλειτουργία των περιορισμών μεταξύ του δημόσιου και του 
ιδιωτικού χώρου, με μία αναδιάταξη των χρήσεων των χώρων αυτών, κα¬ 
θώς και με την επίταση της ύπαρξης και της ορατότητας των κοινωνικο¬ 
οικονομικών ανισοτήτων. Οι στρατηγικές που εφαρμόζονται από το νεο¬ 
φιλελεύθερο αστικό καθεστώς αυξάνουν την απόκλιση των διαδικασιών 
ελέγχου ανάμεσα στους δημόσιους και στους ιδιωτικούς τομείς, κάτι που 
ανοίγει το πεδίο για «την ανάπτυξη σχεδίων πρόληψης της εγκληματικότη¬ 
τας, τα οποία δεν στοχεύουν απαραίτητα στο “έγκλημα’ με τη νομική έν¬ 
νοια της λέξης», και συνεπώς υποκινούν μία διαδικασία που φέρνει «τους 
ανθρώπους κάτω από ποινικό έλεγχο, από τον οποίο δεν αποδεικνύεται 
καμία υποψία νομιμότητας» (νωι 5Λν&3ηϊη§εη 1997: 196). Οι εξελίξεις που 
παρατίθενται εδώ μπορούν να γίνουν αντιληπτές ως μία συγχώνευση του 
ελέγχου ή της πρόληψης του εγκλήματος με μία ευρύτερη στρατηγική, η 
οποία επιδιώκει να διευθύνει ως ένα βαθμό την αντίληψη περί ποιότητας 
ζωής, που αντανακλάται στην ανάπλαση του χώρου. Σε τοπικό επίπεδο, 
αυτό έχει συνοδευτεί από μία μετατόπιση προς τη δημόσια τάξη, τη μηδε¬ 
νική ανοχή ή την αστυνόμευση της ποιότητας της ζωής, η οποία στοχεύει 
σε ομάδες που θεωρούνται ότι εξευτελίζουν την αστική αισθητική και περι¬ 
πλέκουν τα πράγματα όσον αφορά στην τήρηση του νόμου. 

Η στοχοποίηση των αστέγων, των μεθυσμένων και των βανδάλων συνε¬ 
χίζει να υποδαυλίζει μία εκτεταμένη ανεκτικότητα απέναντι στις ανισό¬ 
τητες και τη φτώχεια. Η αντίληψη της ποιότητας ζωής έχει διαμορφώσει 
μία λογική ακολουθία στη συζήτηση για την αστική αναγέννηση και στις 
δύο πλευρές του Ατλαντικού, και ενσωματώνει αναφορές για εστίες τοπι¬ 
κού εγκλήματος αλλά και πολιτικές προσπάθειες για την αντιμετώπιση της 

αρνητικής φήμης και ταυτότητας (σε τοπικό, εθνικό και διεθνές επίπεδο) 
που παρατηρείται ότι δημιουργούν συγκεκριμένοι χώροι. Οι συμπράξεις 
ανάμεσα σε τοπικές επιχειρήσεις, αστυνομία, τοπική αρχή, αναπτυξιακούς 
φορείς και τοπικά ΜΜΕ κατευθύνονται όλο και περισσότερο προς τη δια¬ 
χείριση των τοπικών προβλημάτων και των απειλών που θεωρούνται ότι 
αποσταθεροποιούν την τοπική αναπτυξιακή στρατηγική (Οοίειηαη και δϊιη 
2000). Αυτές οι υπηρεσίες μαζεύουν και ανταλλάσουν πληροφορίες που 
θα χρησιμοποιηθούν για τη λήψη επενδυτικών αποφάσεων. Αυτή η ανα¬ 
γνώριση της περίοπτης θέσης του εγκλήματος στα πλαίσια των τοπικών 
μηχανών ανάπτυξης και η σημασία του στην ανταγωνιστική επανατοπο¬ 
θέτηση των πόλεων παγκοσμίως έχει εκφραστεί στο Ηνωμένο Βασίλειο 
μέσω κεντρικών κυβερνητικών ενεργειών, όπως ο Νόμος περί Εγκλήμα¬ 
τος και Διασάλευσης της Τάξης (1998). Όπως θα το έθετε και η λογική 
του Τρίτου Δρόμου, ο Νόμος στοχεύει στη δημιουργία μίας συνεργαζό- 
μενης κυβέρνησης. Με άλλα λόγια, η επισημοποίηση των αναπτυξιακών 
προγραμμάτων που συζητήθηκαν στο άρθρο αυτό, μέσω του κεντρικού 
κράτους, παίρνει σάρκα και οστά, κάτω από μία νεοφιλελεύθερη ιδεολο¬ 
γία εμπορευματοποίησης σε τοπικό επίπεδο. Αυτό έχει εντείνει μία διαδι¬ 
κασία που έχει ανασχηματίσει λεπτομερώς την κοινωνική πολιτική προς 
τη διατήρηση του οικονομικού ανταγωνισμού και την καταπολέμηση του 
εγκλήματος και της διασάλευσης της τάξης. Οι διευθύνοντες και οι εισηγη¬ 
τές της παρακολούθησης μέσω καμερών, διαμορφώνοντας τον ιδεολογικό 
τρόπο με τον οποίο αντιπροσωπεύεται και χρησιμοποιείται η τεχνολογία, 
έχουν ενισχύσει επιπλέον το δεσμό μεταξύ του «εν τάξει» αστικού χώρου 
και της αναγέννησης του αστικού τοπίου. Οι προσπάθειες πειραματισμού 
του νεοφιλελεύθερου καθεστώτος και συντονισμού των παραγόντων και 
των υπηρεσιών έχουν βρεθεί στο επίκεντρο της πολιτικής του Τρίτου Δρό¬ 
μου, ένας κεντρικός στόχος του οποίου είναι η παλινόρθωση του κυριαρ¬ 
χικού ή του κρατικού ελέγχου πάνω στους κοινωνικά αποκλεισμένους, σε 
ομάδες που είναι δύσκολο να προσεγγίσει ή, όπως συνηθίζαμε να λέμε, 
στους φτωχούς. Όπως θα εξετασθεί στην επόμενη παράγραφο, ο νεοφι¬ 
λελεύθερος κοινωνικός έλεγχος έχει μία λογική που εδράζεται στους ανερ- 
χόμενους κοινωνικούς συσχετισμούς και στα υπαγορευμένα οράματα για 
σύγχρονες πόλεις. 

Επιτήρηση μέσω καμερών στο Ηνωμένο Βασίλειο: 
Αναπτύσσονταε ένα Νεοφιλελεύθερο Αστικό Ρεβανσισμό 

Ο ι πρώτοι ρεβανσιστές στα τέλη του 19ου Αιώνα στο Παρίσι επεδίωξαν 
να επανακτήσουν τους δρόμους από τον παρατηρούμενο αθεϊσμό των 
σοσιαλιστικών ιδεών και πρακτικών, με καταναγκαστικά και ηθικολογικά 
μέσα. Επί του παρόντος, ενεργοποιείται μία ιδέα «προνομιακής εκδίκησης» 
κατ’ εντολή ενός νεοφιλελεύθερου οράματος αστικής ιερότητας. Για τη δι¬ 
ασφάλισή τους, αυτές οι μορφές του κοινωνικού ελέγχου έχουν μία λογική 
που υποστηρίζεται από μία εμφανή μοχθηρία με στόχο τους οικονομικά 
περιθωριοποιημένους ως μια ομάδα υψηλού κινδύνου, η οποία φαίνεται 
«ανίκανη να διδαχθεί τα μαθήματα που προσδοκά ο νεοφιλελευθερισμός 
από τους υποτελείς του» (Ρτ&ΐί 1997: 181). Με άλλα λόγια, η νεοφιλελεύ¬ 
θερη διάλεκτος έχει απαλλάξει από τις ευθύνες του ένα κομμάτι του πλη¬ 
θυσμού, ως προπομπό της εγκληματοποίησής του και/ή του αποκλεισμού 
του από τους δημόσιους χώρους. Νέες κοινωνικές θεματικές συνεχίζουν 
να καλλιεργούνται γύρω από τους άστεγους, τους άνεργους, επιλεγμένες 
ριζοσπαστικοποιημένες μειονότητες και από όσους βρίσκονται στα όρια 
της «ευπρεπούς» οικονομικής κατάστασης, καθώς στοχοποιούνται και 
παθολογικοποιούνται ως ασυμβίβαστοι φτωχοδιάβολοι μέσα στο νεοφιλε¬ 
λεύθερο τοπίο: βρώμικοι, μερικές φορές αξιοθρήνητοι παραβάτες, οι οποίοι 
παρανόμως ζουν σε μία αποστειρωμένη αστική αισθητική. Οι πιο πρόσφα¬ 
τες εξελίξεις γύρω από τις πρακτικές αστυνόμευσης και κοινωνικού ελέγ¬ 
χου στο πεδίο αυτό, παραθέτουν τα μέσα και τα όρια της νεοφιλελεύθερης 
αστικοποίησης και υποδεικνύουν μία κίνηση για την αρμονική συνεργασία 
(τόσο ιδεολογικά όσο και πρακτικά) μεταξύ των δημόσιων και των ιδιω¬ 
τικών υπηρεσιών διατήρησης της τάξης. Είναι η υπόσχεση για ευημερία 
και η διεθνής αναγνώριση οι οποίες υποστυλώνουν τις στρατηγικές της 
ανάπλασης του αστικού πεδίου, που παρέχουν τον καταλύτη για δράσεις 
και για την κρατική οικοδόμηση. 

Ο ερχομός των κλειστών κυκλωμάτων τηλεόρασης ((ΧΤΎ) στο Ηνωμένο 
Βασίλειο διατρέχει αυτόν τον κρατικό σχηματισμό και καταδεικνύει κά¬ 
ποιες από τις κατευθύνσεις του κοινωνικού ελέγχου με τις οποίες καταπιά¬ 
νεται το παρόν άρθρο. Παρόλο που τα (ΧΤΎ μπορούν να ειδωθούν απλά 
σαν μία τεχνολογία για την πρόληψη του εγκλήματος (Τίΐΐαγ 1998), στην 
πραγματικότητα πρόκειται για ένα όχημα για την πραγμάτωση ενός πολύ 
ηθικοπλαστικού οράματος της τάξης, που συχνά επικοινωνείται με μία 
επικριτική γλώσσα, η οποία στοχεύει τα λιγότερο ισχυρά μέλη της κοινωνί¬ 
ας. Η επιτήρηση μέσω καμερών δε πρέπει να μελετηθεί απομονωμένα, διότι 
βρίσκεται στο επίκεντρο, και φτάνει εντός, ενός μεγαλύτερου δικτύου για 
την ανάπτυξη της αστυνόμευσης στις προηγμένες καπιταλιστικές πόλεις. 
Αυτό που ακολουθεί, είναι μία συζήτηση της κατάστασης γενικότερα στο 
Ηνωμένο Βασίλειο και των ανθρώπων της «δεξιάς παράταξης» (Ήιιτνεγ 
1990: 295), οι οποίοι κρίνονται κατάλληλοι για να κατοικήσουν ένα νεοφι¬ 
λελεύθερο τοπίο. 

Το εαν και το Τοπίο τηδ'Αρνησηε 

Η χρήση του (ΧΤν -τουλάχιστον όσον αφορά στα αστικά κέντρα του 
Ηνωμένου Βασιλείου- συνεχίζει να διευρύνει την ισχύ και τις βλέ¬ 
ψεις της νεοφιλελεύθερης ατζέντας. Διευκρινιστικά: το (ΧΊΥ διευθύνεται 
εν μέρει από τοπικές επιχειρησιακές συμπράξεις, εμπορικά επιμελητήρια, 
και υβριδικούς οργανισμούς χρηματοδοτούμενους από ένα συνδυασμό 
τοπικού κεφαλαίου και δημόσιων πόρων. Αυτές οι επιχειρηματικές ρίζες 
της παρακολούθησης μέσω καμέρων δίνουν μια εικόνα για τις χρήσεις του 
(ΧΤΥ ως εργαλείου επιβολής της τάξης. Στο πλαίσιο των νεοφιλελεύθερων 
στρατηγικών για την τάξη, το (ΧΤΥ αποτελεί επίκεντρο μιας στρατηγι¬ 
κής της άρνησης μέσα στον αστικό σχηματισμό. Η ρητορεία «του πισω- 
γυρίσματος του κράτους» -ένα χαρακτηριστικό της νεοφιλελεύθερης ιδε¬ 
ολογίας κατά τη δεκαετία του 1980- έχει δώσει τη θέση της σε μία εποχή 
«εξάπλωσης του νεοφιλελευθερισμού» (ΡεοΑ και ΤϊιΑεΙΙ 2002: 389) η οποία, 
μέσω της εντεινόμενης κοινωνικής επιτήρησης και του κρατικού αυταρ- 
χισμού, επιχειρεί να συγκαλύψει τις επιζήμιες κοινωνικές συνέπειες των 
πλέον καταστρεπτικών στιγμών του νεοφιλελευθερισμού. Η παρακολού¬ 
θηση μέσω καμερών διαχειρίζεται εξίσου τόσο την εξιδανικευμένη έννοια 
της τάξης μέσα στην πόλη, όσο και τις δυσαρέσκειες που προκαλεί. Αυτό 
σημαίνει ότι μία σειρά κοινωνικών προβλημάτων που εμφανίζονται μέσα 
στην πόλη, όπως η κοινωνική διαμαρτυρία, η ύπαρξη αστέγων, οι παράνο¬ 
μες συναλλαγές στους δρόμους και οι μικροπαραβάσεις των τοπικών νό¬ 
μων -μέσα από το μάτι μίας κάμερας δρόμου- αποκόπτονται από οποιο- 
δήποτε ουσιαστικό κοινωνικό περιεχόμενο και, αντί αυτού, ορίζονται μέσα 
από την ορολογία του εγκλήματος και της διασάλευσης της τάξης. Αυτό 
που πρέπει να αποτελέσει κοινή παραδοχή είναι ότι οι κάμερες εστιάζουν 
υπερβολικά στους δρόμους, ή ακριβέστερα στους ανθρώπους που βρίσκο¬ 
νται στους δρόμους, και συνεπώς ενισχύουν τους ηγεμονικούς ορισμούς 

του κινδύνου, του εγκλήματος και της βλάβης ως αττορρέοντα στοιχεία 
αποκλειστικά και μόνο από ανίσχυρους και αποξενωμένους ανθρώπους. 
Κάθε ανεύθυνη πράξη και κοινωνική βλάβη που αναπαράγεται από τους 
ενορχηστρωτές των νεοφιλελεύθερων στρατηγικών και άλλων συνεργαζό- 
μενων φορέων είναι, συνεπώς, επιπλέον κεντρισμένες από την επιλεκτική 
χρήση των συστημάτων των καμερών που έχουν εγκαθιδρύσει. Αυτά τα 
δύο σημεία αναφορικά με το τοπίο της άρνησης έχουν ιδιαίτερη σημασία 
αν τεθούν σε αντιπαραβολή με το γεγονός ότι το υλικό από τις κάμερες 
των δρόμων αποτελεί συχνά το υλικό των ψυχαγωγικών σόου με κλέφτες 
και αστυνόμους, ενισχύοντας κάποιες αντιλήψεις στην κοινή γνώμη σχετι¬ 
κά με το έγκλημα, το νόμο και την κοινωνική ομαλότητα (και αναταραχή). 
Καθώς οι κάμερες παρακολούθησης εποπτεύουν συνεχώς τις παραβατι- 
κές ενέργειες στους δρόμους της νεοφιλελεύθερης πόλης (χωρίς να απο¬ 
τελούν στο σύνολό τους αυστηρές νομικές παραβάσεις), ενισχύουν επίσης 
τους ηθικούς κώδικες, την αδιαλλαξία, και τις κανονιστικές επιταγές των 
δημιουργών τους. 

Η Άρνηση ιη5 Πολιτικήδ 

Η επιτήρηση του νεοφιλελεύθερου χώρου αντανακλά την έλλειψη ανεκτι¬ 
κότητας στην πολιτική, η οποία σχετίζεται με μία προσπάθεια άρνη¬ 
σης της ελεύθερης πολιτικής έκφρασης από το τοπικό σώμα των πολιτών, 
ειδικότερα εάν αυτή στέκεται επικριτικά απέναντι στην ίδια την νεοφιλε¬ 
λεύθερη ατζέντα. Η στρατηγική της αποπολιτικοποίησης του χώρου εκ¬ 
φράζει τα ιδεολογικά θεμέλια των συμπράξεων. Από τους Συνεταιρισμούς 
Αστικής Ανάπτυξης κατά την περίοδο της Θάτσερ και την εξάπλωση των 
ΒΙΌδ στα χρόνια των Ρέιγκαν/Μπους, έως τον Τρίτο Δρόμο των διαδόχων 
τους Κλίντον/Μπλερ, οι συμπράξεις έχουν φορέσει το προσωπείο των τε¬ 
χνικών και ουδέτερων παικτών στο σκηνικό του αστικού τοπίου· παρα¬ 
κάμπτοντας τη γραφειοκρατία (δηλ. παλαιότερες και ξεπερασμένες δημο¬ 
κρατικές φόρμες λήψης αποφάσεων) και τηρώντας τις υποσχέσεις τους (με 
τις υποσχέσεις τους να αποτελούν συνήθως ανακαινισμένους χώρους και 
αρχιτεκτονικές κινήσεις που τραβούν τη δημοσιότητα). 

Η αντίληψη των χώρων αυτών ως τακτοποιημένων, καθαρών και ασφα¬ 
λών είναι ζωτικής σημασίας για την είσπραξη του κέρδους. Αυτοί οι στρα¬ 
τηγικοί χώροι περιστέλλουν και αστυνομεύουν αυστηρά τις διαδηλώσεις, 
το μοίρασμα προκηρύξεων και τις περιφρουρήσεις απεργιών, οι οποίες 
απειλούν την αριστοτεχνικά φτιαγμένη καρναβαλική ατμόσφαιρα του 
λιανικού εμπορίου. Η έννοια του δημόσιου χώρου ως μία αρένα για τη 
δημόσια συζήτηση σχετικά με τα δικαιώματα και τις δικαιοδοσίες διαβρώ- 
νεται σε αυτήν την μεταδικαιική πόλη (Μΐϊοΐιείΐ 2001). Εάν, κατ’ αρχήν, η 
αισθητική υπερκαλύψει τις δημοκρατικές απόψεις, τότε η αρχή αυτή θα έχει 
προωθηθεί μόνο στο Λίβερπουλ, όπου τον Ιούνιο του 2003, ενισχύθηκε η 
αξίωση της πόλης πως είναι η πιο φιλική στις επιχειρήσεις σε όλο το Ηνω¬ 
μένο Βασίλειο, καθώς επιλέχθηκε ως η Ευρωπαϊκή Πολιτιστική Πρωτεύ- 

ουσα για το 2008. Μέσα σε λίγες ώρες από την ανακοίνωση αυτή, οι τιμές 
των ακινήτων στο κέντρο της πόλης αυξήθηκαν κατά 20% περίπου και 
τα τοπικά ΜΜΕ προανήγγειλαν τον ερχομό μίας «Πόλης Ραγδαίας Ανά¬ 
πτυξης», με αυξημένο τουρισμό, επενδύσεις υψηλής τεχνολογίας και εργο¬ 
λαβίες κατασκευής ακινήτων (Εϊνετροοί Ευΐιο 20030). Μετά από αυτά τα 
νέα, ο αρχηγός της αστυνομίας υποσχέθηκε έναν πολιτισμό ασφάλειας και 
διασάλπισε «τα επακόλουθα που θα έχει για το αστυνομικό σώμα η ανά¬ 
ληψη της Πολιτιστικής Πρωτεύουσας» με την έξτρα χρηματοδότηση της 
αστυνομίας (ΜεΓδεγίΜΓΐ (2003) δαίεΐγ το\ν ίότ αιΐΐιιτε γεπτ, 19 ήπιε). Ενώ η 
τοπική ελίτ συνέχαιρε τον εαυτό της, η αστυνομία υποστήριξε το δημοτικό 
συμβούλιο και την κύρωση ενός νόμου για την καταστολή ενός κομματιού 
της τοπικής κοινωνίας και των αυθόρμητων διαμαρτυριών στους δρόμους. 
Συγκεκριμένα, αυτό συνέβη ως απάντηση στις πορείες και στις διαμαρτυ¬ 
ρίες που κατέκριναν τον τρόπο με τον οποίο διεξαγόταν η ανάπλαση της 
πόλης. Ο νόμος αναφέρει ότι «δεν επιτρέπεται σε κανένα άτομο να κυ¬ 
κλοφορεί σε οποιονδήποτε δρόμο ή δημόσιο χώρο με σκοπό την πώληση 
ή τη διαφήμιση οποιοσδήποτε άρθρου, ή την πλανόδια απόκτηση πελα¬ 
τείας για μία επιχείρηση διαλαλώντας ή παρενοχλώντας, με αποτέλεσμα 
την ενόχληση ή την παρεμπόδιση των περαστικών». Η ευρύτητα του νό¬ 
μου σημαίνει ότι μπορεί επίσης να χρησιμοποιηθεί για να βάλλει κατά μίας 
σειράς παρατηρούμενων φασαριών που σχετίζονται με τον δευτερογενή 
τομέα της οικονομίας της πόλης και που, για τους νέους βασικούς καθο¬ 
ριστικούς φορείς, δίνουν στην πόλη την εικόνα μίας «οικονομίας φτηνών 
υπόγειων καταστημάτων». Αποτελεί προσβολή για τον κόσμο η πώληση 
ή η πλανόδια διαφήμιση των επιχειρήσεων στους δρόμους ή σε άλλους 
δημόσιους χώρους, συμπεριλαμβανομένων των πλανόδιων πωλητών λου- 
λουδιών που πουλάνε τα εμπορεύματά τους στα εστιατόρια και στα μπαρ. 
Ο νέος νόμος απαγορεύει επίσης σε άτομα να ζητούν χρήματα από τα 
διερχόμενα αυτοκίνητα και απαγορεύει στα φιλανθρωπικά ιδρύματα να 
σταματάνε τους ανθρώπους στους δρόμους. Αυτό έχει ένα ιδιαίτερο ενδι¬ 
αφέρον, καθώς το Λίβερπουλ είναι μία από τις φτωχότερες περιοχές στην 
Ευρωπαϊκή Ένωση και διαθέτει ένα εμφανές και αρκετά μεγάλο κομμάτι 
πληθυσμού το οποίο συνδέεται με τον δευτερογενή τομέα της οικονομίας 
της πόλης, για πάνω από δύο αιώνες (Βγο§06π 1982). Ο νόμος απαγορεύει 
επίσης το μοίρασμα εντύπων, την πώληση λαχείων στους δρόμους, την 
πώληση κίτρινων φυλλάδων και των φυλλαδίων που τοποθετούνται κάτω 
από τους υαλοκαθαριστήρες των παρκαρισμένων αυτοκινήτων. Το Δημο¬ 
τικό Συμβούλιο του Λίβερπουλ όρισε μία ομάδα 14 αστυφυλάκων για την 
επιβολή του νόμου σε όλη την πόλη. Διασυνδεμένοι μέσω ασύρματου με 

το σύστημα καμερών, οι αστυφύλακες αυτοί κοστίζουν 700.000 λίρες Αγ¬ 
γλίας ετησίως και χρησιμοποιούνται ευρέως για να επιλαμβάνονται αντι¬ 
κοινωνικών συμπεριφορών, οι οποίες συμπεριλαμβάνουν τον έλεγχο της 
κίνησης και την εξακρίβωση των στοιχείων των άστεγων ανθρώπων και 
όσων πουλάνε το περιοδικό των αστέγων, το Βϊ§ Ικκιιε. 

Η Άρνηση του Πολιτισμού 

Η αριστοτεχνική ατμόσφαιρα της νεοφιλελεύθερης πόλης εμπεριέχει μία 
διαδικασία στιγματισμού που συνδέεται άρρηκτα με την επικράτηση 
των στρατηγικών της αγοράς. Η στρατηγική του «ελεγχόμενου αυθορμητι¬ 
σμού» αναζητά την πραγμάτωση της εξιδανικευμένης μεσοαστικής εικόνας 
των τακτοποιημένων δρόμων της πόλης του 19ου αιώνα, και στοχεύει σε 
μία ηγεμονία της αισθητικής αναφορικά με το ποιος και τι επιτρέπεται και 
δεν επιτρέπεται να θεάται. Αυτή η εκ νέου σύλληψη του εξιδανικευμένου 
παρελθόντος και του παρόντος επιχειρείται μέσω της διοργάνωσης επισή- 
μως χρηματοδοτούμενων και υπαγορευμένων πολιτιστικών εκδηλώσεων 
και δϋτθθϊ άΛ (τέχνη του δρόμου) που κρίνονται «φιλικές ως προς την εικό¬ 
να». Το γνωστό φεστιβάλ τέχνης του Λίβερπουλ -το ΒίοηηίιιΤ φιλοξένησε 
το έργο ενός ντόπιου φωτογράφου του οποίου η έκθεση είχε τίτλο «ΙΛΗΠι 
Υου λν θγ 6 Ηετε». Η έκθεση περιλάμβανε εναλλακτικές ταχυδρομικές κάρ¬ 
τες που απεικόνιζαν τοπία από το σύγχρονο Λίβερπουλ - εγκαταλελειμ- 
μένες αποβιομηχανοποιημένες εκτάσεις και υποβαθμισμένους οικισμούς. 
Στη θέα των εικόνων ενός «διαφορετικού» Λίβερπουλ, αντιτιθέμενου στο 
νεοφιλελεύθερο όραμα, οι επιχειρηματίες της πόλης ξεκίνησαν μία δημόσια 
συζήτηση μέσω του τοπικού τύπου, για το κατά πόσο δικαιολογημένο εί¬ 
ναι το έργο, καθώς ήταν μετά βεβαιότητας σε αντίθεση με τις προσπάθειες 
που εκείνοι κατέβαλαν με τη σειρά τους για να αντιστρέψουν τις αρνητι¬ 
κές εικόνες της πόλης. Είναι η εικόνα και ο έλεγχός της που είναι υψίστης 
σημασίας για τους ίδιους αυτούς ανθρώπους και τους φορείς που έφεραν 
στην πόλη το σύστημα (ΧΤν. Οι κάμερες στις πόλεις του Ηνωμένου Βα¬ 
σιλείου αποτελούν εργαλείο για την πολιτική της εικόνας -βοηθώντας στην 
ενίσχυση του τι μπορεί και τι όχι να παρατηρείται στους δρόμους, και συ¬ 
νεπώς βοηθώντας τη στρατηγική ισορροπία ανάμεσα στην αισθητική και 
τη λειτουργικότητα. Για παράδειγμα, κάθε αντίληψη της πόλης σαν έναν 
τόπο αυθόρμητης διασκέδασης για τους νέους ανθρώπους περιστέλλεται, 
καθώς οι «σκεϊτάδες» μπορεί να τιμωρηθούν με πρόστιμο μέχρι και 200 
λιρών, εάν παραβιάσουν την δια νόμου απαγόρευση του δ1ωΐϊη§, η οποία 

εγκρίθηκε από τους δημοτικούς συμβούλους τον Ιούλιο του 2002. Το δη¬ 
μοτικό συμβούλιο του Λίβερπουλ ισχυρίστηκε ότι το δΕ3ΐ60ο&κ1ϊη§ πρέπει 
να αποτελέσει αδίκημα καθώς προσδίδει μία άσχημη εικόνα στην πόλη 
-απωθώντας τους τουρίστες και θέτοντας σε κίνδυνο τους πεζούς, όπως 
επίσης και προκαλώντας ζημιές σε αγάλματα και σε μνημεία. 

Η εισαγωγή των καμερών αρχίζει επίσης να επηρεάζει και το είδος του 
ρουχισμού που μπορεί να φοριέται σύμφωνα με τον νόμο στα αστικά κέ¬ 
ντρα, και ειδικότερα από τη νεολαία. Στις πόλεις των επαρχιών του Εδδεχ, 
του ΗαιηρδΙιΪΓθ, του Οοπτννπΐΐ και του Οενοη, η αστυνομία και οι ιδιωτι¬ 
κοί φύλακες επιβάλλουν μία πολιτική που έχει απαγορεύσει το ντύσιμο με 
ρούχα που έχουν κουκούλες, καπέλα του Τ»&8θΤ>&11 και καπέλα διάφορων 
ειδών (φαίνεται ότι οι ομπρέλες εξακολουθούν να αποτελούν μία επιλο¬ 
γή). Οι κάμερες δεν μπορούν να αναγνωρίζουν τους ανθρώπους εάν αυτοί 
φορούν καλύμματα στο κεφάλι. Με αυτά τα δεδομένα, κυρίως νέοι άν¬ 
θρωποι σταματιούνται και τους υποδεικνύεται να αφαιρέσουν το κάλυμ¬ 
μα του κεφαλιού εάν επιθυμούν να παραμείνουν στο κέντρο της πόλης. 
Όπως δήλωσε μίας επιχειρηματίας «είναι μία καταπληκτική ιδέα [αλλά] 
κάποια παιδιά νευριάζουν όταν τους ζητάμε να αφαιρέσουν τα καλύμμα¬ 
τα των κεφαλιών τους. Εφόσον όμως αυτό βοηθάει στην καταπολέμηση 
του εγκλήματος δεν αποτελεί διάκριση προς τη νεολαία». Παρόμοια μέτρα 
είναι πιθανόν να υιοθετηθούν και αλλού, και θεσπίζονται για να ποινικο- 
ποιήσουν μία γενιά και να ενισχύσουν την εικόνα μίας επικίνδυνης νεολαί¬ 
ας στην κοινή γνώμη. 

Η Άρνηση τηε Ανισότηταδ 

Η δημιουργία και η επιτήρηση των νεοφιλελεύθερων χώρων επιδιώκουν 
να αρνηθούν την πραγμάτωση της ανισότητας. Με τη χρήση των κα¬ 
μερών παρακολούθησης (όπως έγινε και με την εμφάνιση της αστυνομίας 
πόλεων τον 19ο αιώνα) ήρθε και η μεγαλύτερη δυνατότητα εντοπισμού 
και απομάκρυνσης των ανεπιθύμητων, όπως και η δυναμικότερη ενίσχυση 
των κανονισμών που επιβάλλουν απαγορεύσεις μέσα στην πόλη καθώς 
και στα καταστήματα λιανικού εμπορίου. Οι κανονισμοί εφαρμόζονται 
από ιδιωτικές εταιρίες δεουτίϋγ και από την αστυνομία με σκοπό να κρα¬ 
τήσουν τα γνωστά, δυναμικά και αντικοινωνικά στοιχεία έξω από το κέ¬ 
ντρο της πόλης. Επιπλέον, όσοι γίνονται αντιληπτοί ως «μη καταναλωτές» 
παρακολουθούνται δυσανάλογα από τους διαχειριστές των καμερών, ει¬ 
δικότερα εάν είναι νέοι και/ή μαύροι (Νοττΐδ Ηηά ΑπηδΐΓοη§ 1999; (Μίετη^η 

3ΐκ1 δϊιη 1998). Στο Λίβερπουλ, παρά τις εξεγέρσεις της δεκαετίας του 1980 
(οι μεγαλύτερες και αυτές με το μεγαλύτερο κόστος σε ανθρώπινους και 
οικονομικούς όρους στο Ηνωμένο Βασίλειο) και τις κυβερνητικές απαντή¬ 
σεις που ακολούθησαν, το κέντρο της πόλης εξακολουθεί να είναι ουσια¬ 
στικά απαλλαγμένο από μαύρους. Ο περιορισμός της μετακίνησης και της 
ποιότητας της ζωής για το ντόπιο μαύρο πληθυσμό έχει οξυνθεί από τα 
μπλόκα και τις εξακριβώσεις της αστυνομίας, τα οποία είναι δυσανάλογα 
περισσότερα για τους μαύρους στο Ηνωμένο Βασίλειο, με το Λίβερπουλ να 
κατέχει τα υψηλότερα ποσοστά μετά το Λονδίνο (ΟοΙείΜη, δϊιπ και λΥΤιγΐε 
2002). Η κατασκευή του θεματικού πάρκου της πόλης το μόνο που κάνει 
είναι να ενισχύει αυτά τα φαινόμενα, με συνέπεια τόσο όσοι κυκλοφορούν 
στους δρόμους χωρίς να κρατούν τσάντες από καταστήματα, όσο και οι 
χαμηλού εισοδήματος κατηγορίες εφήβων, ασυνόδευτων αντρών και γενι¬ 
κά ατημέλητων αποτελούν τους πιθανότερους στόχους του προσωπικού 
ασφαλείας, του οποίου η έννοια της υποψίας συγκλίνει γύρω από την αντί¬ 
ληψη της δίχως εμφανούς αιτίας κυκλοφορίας ή στασιμότητας. 

Στο Λίβερπουλ, όπως και σε άλλες ανεπτυγμένες καπιταλιστικές πόλεις, το 
πρόβλημα του πώς να «ενοχοποιήσεις τους άστεγους» έχει απασχολήσει 
τους τοπικούς αναπτυξιακούς φορείς. Το ζήτημα των αστέγων και του ότι 
ήταν ιδιαίτερα ορατοί στους δρόμους της Βρετανίας από τη δεκαετία του 
1980 και μέσα στη δεκαετία του 1990 έγινε αντικείμενο ιδιαίτερης «εθνικής» 
προσοχής από τους σχολιαστές των ΜΜΕ και τους πολιτικούς ιθύνοντες. 
Η έννοια της κατ’ επάγγελμα επαιτείας και της επιθετικής επαιτείας βοή¬ 
θησε στο να μετακινηθεί ο δημόσιος διάλογος για τους άστεγους στο ιδε¬ 
ολογικά υποκινούμενο πρόβλημα του πώς «να επανακτήσει τους δρόμους 
ο νομοταγής πολίτης». Η εκστρατεία για την επανάκτηση των δρόμων έχει 
πάρει διάφορες μορφές. Και στο Λίβερπουλ, η άποψη της εκπαίδευσης των 
πωλητών του Βϊ§ Ιδδυε (εφημερίδα δρόμου που εκδίδεται εκ μέρους των 
αστέγων και που πωλείται από αυτούς) στη μη επιθετική επικοινωνία έχει 
δοκιμασθεί μαζί με την ιδέα ότι θα μπορούσαν να αποτελέσουν πρεσβευτές 
της πόλης ή ξεναγοί. Το να βγάζεις τα προς το ζην πουλώντας το περιο¬ 
δικό των αστέγων δε φαίνεται να αποτελεί μία υπεύθυνη δραστηριότητα 
και βρίσκεται σε αντίθεση με την επικρατούσα αστική αισθητική. Είναι η 
στοχοποίηση των επαιτών, οι οποίοι ανακατεύονται με τα πλήθη γύρω 
από τα μπαρ και τα εμπορικά κέντρα, η οποία εμφανίζεται ως μέγιστη 
πρόκληση. Η «Επιχείρηση Αλλαγή», που ξεκίνησε το 2003 στο Λίβερπουλ, 
σκόπευε να μειώσει τις αντικοινωνικές συμπεριφορές μεταξύ των επαιτών 
και να πλήξει «τους ανθρώπους οι οποίοι προσποιούνται ότι δε μπορούν 

να μιλήσουν Αγγλικά, χρησιμοποιώντας τα παιδιά τους για να ζητήσουν 
χρήματα» (Όώΐγ Ροδϋ 2003). Διαφημιστικές αφίσες (με τίτλο: Γεγονός: Κα¬ 
νείς δε χρειάζεται να επαιτεί για ένα κρεβάτι) έχουν την εικόνα κάποιου 
που υποδύεται τον άστεγο, σκυμμένος σε ένα δρόμο της πόλης, και με το 
πρόσωπό του να καλύπτεται από ένα χαρτόνι που γράφει, «Ηεΐρ ΐΐιεπι 
πιΛε ΐΗε εύιιηβε, Ρεερ γουτ ε1ΐ3η§ε» («Βοηθείστε τους να κάνουν την αλ¬ 
λαγή, κρατείστε τα κέρματά σας»). Αυτή η διαδικασία αποσιώπησης των 
βιωμάτων των αστέγων αντανακλάται στις διαφημιστικές εκστρατείες, οι 
οποίες αποθαρρύνουν τον ντόπιο πληθυσμό από το να μιλά και να δίνει 
τα κέρματά του στους ανθρώπους των δρόμων. Στο Λίβερπουλ, αυτό έχει 
συνδυαστεί με τη μυστική αστυνόμευση και την στοχευμένη παρακολού¬ 
θηση που έχουν ως αποτέλεσμα τη σύλληψη, την δικαστική σύσταση ή 
την κατηγορία άνω των 800 ανθρώπων μέσα στο 2002 για αδικήματα που 
σχετίζονται με την επαιτεία. Όλοι οι επαίτες πλέον προσάγονται συνεχώς 
για δακτυλικά αποτυπώματα, τα οποία εισάγονται στο Εθνικό Σύστημα 
Βάσης Δεδομένων της Αστυνομίας (Όώΐγ Ροδί 2003). 

Η απομάκρυνση των ενδείξεων της ανισότητας έχει επεκταθεί πάνω σε 
μία παράδοση που συναντιέται στις περισσότερες Αγγλικές πόλεις κατά 
τη διάρκεια του Οκτωβρίου και του Νοεμβρίου. Αυτή είναι η Ουγ Ε^υΙΕδ 
Νΐ§Ηί, όπου τα παιδιά εδώ και δύο αιώνες ζητούν νόμιμα από τον κόσμο 
«μία δεκάρα για τον τύπο (§υγ)». Κάποια, αν και όχι όλα, από τα χρήμα¬ 
τα αυτά μαζεύονται για τα σχολεία και για άλλους φιλανθρωπικούς σκο¬ 
πούς. Παρόλα αυτά, σε μία προσπάθεια να καταπολεμήσουν τα παιδιά 
«τα οποία αποτελούν μπελά» και τα οποία θυμίζουν στο αγοραστικό κοινό 
εικόνες των αλανιών του 19ου αιώνα, το Δημοτικό Συμβούλιο του Λίβερ¬ 
πουλ απαγόρευσε τη συνέχιση αυτής της δραστηριότητας, επικαλούμενο 
τον Νόμο για την Επαιτεία (1824) και το Νόμο για τα Παιδιά και τα Νεαρά 
Άτομα (1933) που καθιστά αδίκημα για όποιον έχει την επιμέλεια παιδιού 
κάτω των 16 ετών να επιτρέπει στο παιδί αυτό να βρίσκεται σε οποιονδή- 
ποτε δρόμο με σκοπό την επαιτεία (ϋώΐγ Ροδί 2002Β). Η δυνατότητα των 
νέων να βρίσκονται στους δρόμους έχει τεθεί υπό αμφισβήτηση με πολλούς 
τρόπους. Για παράδειγμα, το 1998, μία πρωτοβουλία χρηματοδοτούμενη 
από την κυβέρνηση ζήτησε από την αστυνομία του Λίβερπουλ και άλλες 
υπηρεσίες να σταματούν και να ανακρίνουν μαθητές ύποπτους για σκασι¬ 
αρχείο. Το 1999, σταμάτησαν χίλιους μαθητές και το ένα τρίτο από αυτούς 
«είχε μία καλή δικαιολογία για την απουσία του από τις τάξεις» (Εϊνετροοί 
Εεΐιο 2000). Η πιο πρόσφατη πρωτοβουλία, απ’ ευθείας από τη Νέα Υόρ- 

κη, είναι αυτή που ονομάζεται «γοό ωηΕ» («δεξαμενή νεαρών ταραξιών»). 
Αυτή είναι μία κινητή αστυνομική φυλακή που γυρίζει στην πόλη συλλαμ- 
βάνοντας αντικοινωνικούς νέους και η οποία είναι πλήρως εξοπλισμένη με 
εσωτερικό και εξωτερικό (ΧΤΎ (Εϊνετροοί Εεΐιο 2003 η). 

Για κάποιους, τα παραδείγματα που παρατέθηκαν παραπάνω μπορεί να 
μοιάζουν ασήμαντα, όμως στην πραγματικότητα αποτελούν κομμάτι ενός 
ευρύτερου σχεδιασμού για την απόκρυψη κάθε εμποδίου στη νεοφιλελεύ¬ 
θερη πρόοδο μέσω της απόδοσης αόρατων άνισων συσχετισμών. Η επιτή¬ 
ρηση με κάμερες έχει το δικό της ρόλο στην συγκάλυψη των στόχων της, 
εκτοπίζοντάς τους, αποκλείοντάς τους και ξανα-παρουσιάζοντας τα κοι¬ 
νωνικά και τα πολιτικά προβλήματα ως εγκληματικά και/ή αποκλίνοντα. 
Το (ΧΤν διασφαλίζει ένα ολοένα και πιο συστηματοποιημένο σύνολο άνι¬ 
σων δικαιωμάτων όσον αφορά στη χρήση του χώρου και, εκτοπίζοντας 
την ανισότητα, ενισχύει τη δημιουργία μίας κρυφής πόλης. Ακριβώς όπως 
οι κύριες οδικές αρτηρίες του κέντρου της πόλης έχουν υποστεί αλλαγές 
έτσι ώστε να μεταμφιέσουν τις φτωχές συνοικίες για τους επισκέπτες (μα¬ 
ζική δεντροφύτευση σε τεχνητούς λόφους) και μετονομασίες (από Οδός σε 
Λεωφόρος), έτσι και το (ΧΤΥ μπορεί να κατανοηθεί ως μία προσπάθεια 
για να μεταμφιεσθεί -μέσω του αποκλεισμού- η άλλη πλευρά της νεοφιλε¬ 
λεύθερης ανάπλασης του αστικού τοπίου. Είναι σημαντικό ότι η επιβολή 
μίας νέας κοινωνικής «υγιεινής» και οι -ταξικής προέλευσης- υποδείξεις και 
τα κριτήρια που την διέπουν δεν είναι ουδέτερα ούτε ως προς το έμφυλο 
ζήτημα (ΟοΙεπίΗη και δϊιη 1998). Μαζί με τον ερχομό των καμερών πα¬ 
ρακολούθησης, η προέκταση του απειλητικού και αντικειμενοποιημένου 
αντρικού βλέμματος συνεχίζει να αποτελεί επαχθές πρόβλημα στο πεδίο 
του νεοφιλελεύθερου δημόσιου χώρου, που δεν είναι και το μικρότερο 
όσον αφορά την επικράτηση της σεξουαλικής παρενόχλησης και σεξουα¬ 
λικής βίαςψΚοδΕεΙπ 2002). 

